CELEX: 32008R1326
Language: bg
Date: 2008-12-23 00:00:00
Title: Регламент (ЕО) № 1326/2008 на Комисията от 15 декември 2008 година за одобрение на минимални промени в спецификацията на название, вписано в регистъра на защитените наименования за произход и на защитените географски указания — Chaource (ЗНП)

23.12.2008   
            
            
               BG
            
            
               Официален вестник на Европейския съюз
            
            
               L 345/20
            
         
      РЕГЛАМЕНТ (ЕО) № 1326/2008 НА КОМИСИЯТА
   
   от 15 декември 2008 година
   за одобрение на минимални промени в спецификацията на название, вписано в регистъра на защитените наименования за произход и на защитените географски указания — Chaource (ЗНП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2, второто изречение от него,
   като има предвид, че:
   
               (1)
            
            
               В съответствие с разпоредбите на член 9, параграф 1, първа алинея от Регламент (ЕО) № 510/2006 и на основание член 17, параграф 2 от същия регламент Комисията разгледа заявлението на Франция за одобрение на изменение в спецификацията на защитеното наименование за произход „Chaource“, регистрирано с Регламент (ЕО) № 1107/96 на Комисията (2).
            
         
               (2)
            
            
               Заявлението има за цел изменение на спецификацията чрез уточняване на условията на използване на различни видове преработване и добавки в млякото и при производството на Chaource. Тези практики осигуряват поддържането на съществените характеристики на наименованието.
            
         
               (3)
            
            
               Комисията разгледа въпросната промяна и стигна до заключението, че тя е обоснована. Тъй като по смисъла на член 9 от Регламент (ЕО) № 510/2006 промяната е незначителна, Комисията може да я одобри, без да прибягва до процедурата, описана в членове 5, 6 и 7 от горепосочения регламент.
            
         
               (4)
            
            
               Съгласно член 18, параграф 2 от Регламент (ЕО) № 1898/2006 на Комисията (3) и на основание член 17, параграф 2 от Регламент (ЕО) № 510/2006 следва да се публикува резюме на спецификацията,
            
         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Chaourсе“ се изменя в съответствие с приложение I към настоящия регламент.
   Член 2
   Консолидирано резюме на основните елементи на спецификацията е включено в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 декември 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12.
   
      (2)  ОВ L 148, 21.6.1996 г., стр. 1.
   
      (3)  ОВ L 369, 23.12.2006 г., стр. 1.
   
      ПРИЛОЖЕНИЕ I
      Одобряват се следните изменения в спецификацията на защитеното наименование за произход „Chaource“:
      „Метод на производство“
      Точка 5 от спецификацията относно описанието на метода на производство на продукта се допълва със следните разпоредби:
      
         „(…) Подсирването на млякото се извършва единствено със сирище.
         Забранява се концентрирането на млякото чрез частично отстраняване на водната съставка преди подсирването.
         Освен първичните млечни продукти, единствените позволени съставки, спомагателни продукти или добавки към млякото или по време на производствения процес са сирище, безвредни бактериални култури, ферменти, плесен, калциев хлорид и сол.
         (…) Забранява се консервацията на млечните суровини, на междинните продукти, на подсиреното мляко или на прясното сирене чрез съхранение при отрицателна температура.
         Забранява се консервацията в модифицирана атмосфера на прясното сирене и на сирената в процес на зреене.“
      
   
   
      ПРИЛОЖЕНИЕ II
      РЕЗЮМЕ
      
         Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
      
      „CHAOURCE“
      
         ЕО №: FR-PDO-0217-0114/29.03.2006
      
      ЗНП (X) ЗГУ ( )
      Настоящото резюме представя с информационна цел основните елементи на спецификацията на продукта.
      1.   Отговорен отдел в държавата-членка
      
                  Наименование
               
               
                  Institut national de l’origine et de la qualité
               
            
                  Адрес:
               
               
                  51 rue d’Anjou, 75008 Paris, France
               
            
                  Тел.:
               
               
                  (33) 153 89 80 00
               
            
                  Факс
               
               
                  (33) 153 89 80 60
               
            
                  Имейл:
               
               
                  info@inao.gouv.fr
               
            2.   Група
      
                  Наименование
               
               
                  Syndicat de défense du fromage de Chaource
               
            
                  Адрес:
               
               
                  Ferme du Moulinet, 10150 Pont-Sainte-Marie, France
               
            
                  Тел.:
               
               
                  (33) 325 49 90 48
               
            
                  Факс
               
               
                  (33) 325 49 90 48
               
            
                  Имейл:
               
               
                  syndicat-chaource@wanadoo.fr
               
            
                  Състав:
               
               
                  производители/преработватели (X) Други ( )
               
            3.   Вид продукт
      
                  Клас 1.3.
               
               
                  Сирена
               
            4.   Спецификация
      (Резюме на изискванията съгласно член 4, параграф 2 от Регламент (ЕО) № 510/2006)
      4.1.   Наименование
      „Chaource“
      4.2.   Описание
      Приготвено от краве мляко, с мека и солена сърцевина и коричка вследствие на узрялост; с два плоски цилиндрични размера: голям (между 11 и 11,5 cm в диаметър, дебелина 6 cm, около 450 g) и малък (между 8,5 и 9 cm в диаметър, дебелина 6 cm, около 200 g); с най-малко 50 % масленост.
      4.3.   Географски район
      Производственият район покрива твърде ограничена географска зона в пределите на департаментите Aube и Yonne, обхващаща влажния естествен регион на Шампан с център община Chaource.
      
                   
               
               
                  Департамент Aube
                  Кантони, чиято цяла територия влиза в географската област: Aix-en-Othe, Bar-sur-Seine, Bouilly, Chaource, Ervy-le-Châtel, Mussy-sur-Seine, Les Riceys и Troyes (7 кантона)
               
            
                   
               
               
                  Департамент Yonne
                  
                               
                           
                           
                              Кантони, чиято цяла територия влиза в географската област: Ancy-le-Franc, Crusy-le-Châtel, Flogny-la-Chapelle, Tonnerre
                           
                        
                               
                           
                           
                              Общини, чиято цяла територия влиза в географската област: Bagneaux, Boeurs-en-Othe, Cérilly, Chigy, les Clérimois, Coulours, Flacy, Foissy-sur-Vanne, Fontaine-la-Gaillarde, Fournaudin, Maillot, Malay-le-Grand, Malay-le-petit, Noé, Saint-Clément, Saligny, Sens, les Sièges, Theil-sur-Vanne, Vareilles, Vaudeurs, Villeneuve-l'Archevêque, Villiers-Louis, Voisines.
                           
                        
                               
                           
                           
                              Общини, които влизат само частично: Arces-Dilo (частта, разположена на север от национална магистрала № 5), Cerisiers (частта, разположена на север от национална магистрала № 5), Lailly (частта, разположена на юг от второстепенен път № 28), La Postolle (частта, разположена на юг от второстепенен път № 28), Soucy (частта, разположена на юг от национален път № 439), Thorigny-sur-Oreuse (частта, разположена на юг от второстепенен път № 28), Vaumort (частта, разположена на север от национален път № 5).
                           
                        
            4.4.   Доказателство за произход
      Всеки производител попълва „декларация за годност“, регистрирана от службите на INAO и позволяваща на последния да идентифицира всички производители. Те са длъжни да предоставят на разположение на INAO регистри, както и всякакви документи, необходими за контрола на произхода, на качеството и на условията на производство на млякото и на сирената.
      В рамките на контрола на характеристиките на продукта с наименование за произход се прави аналитична и органолептична проба, която цели да удостовери качеството и типичността на продуктите, предоставени за такава проба.
      4.5.   Метод на производство
      Производството на млякото, преработването му в сирене и неговото зреене трябва да се извършват в географската област.
      Сиренето е с преобладаващо млечно съдържание, със спонтанно и бавно изцеждане, произведено изключително от краве мляко, оставено да узрее и после подсирено; време за подсирване — най-малко 12 часа; узряване — най-малко две седмици.
      4.6.   Връзка
      Познато още от Средновековието, предложено през 1513 г. от жителите на Chaource на губернатора на Langres, а устните предания за това сирене датират от първата половина на ХIХ век; оттогава се продава на регионалните пазари и чак до големи градове като Лион и Париж. Наименованието се признава официално през 1970 г.
      Зоната на наименованието се установява в регион, който се характеризира с пропускливи подпочвени пластове, съставен основно от варовик и глина, и с голям брой водни потоци и извори. Храната на млечните крави се осигурява посредством естествени ливади през лятото, а през зимата — от сеното, събрано на място. Традиционният процес на производство позволява на производителите да получават добавена стойност за сиренето си и да поддържат селскостопанските дейности в този регион.
      4.7.   Инспекционен орган
      
                  Наименование
               
               
                  Institut national de l’origine et de la qualité
               
            
                  Адрес:
               
               
                  51 rue d’Anjou, 75008 Paris, France
               
            
                  Тел.:
               
               
                  (33) 153 89 80 00
               
            
                  Факс
               
               
                  (33) 153 89 80 60
               
            
                  Имейл:
               
               
                  info@inao.gouv.fr
               
            Institut National des Appellations d’Origine е държавна административна структура с гражданска правосубектност в рамките на Министерството на земеделието.
      Контролът на условията на производство на продуктите, които се ползват от наименование за произход, се извършва под отговорността на INAO.
      
                  Наименование
               
               
                  Direction générale de la concurrence, de la consommation et de la répression des Fraudes (DGCCRF)
               
            
                  Адрес:
               
               
                  59 boulevard Vincent-Auriol, 75703 Paris Cedex 13, France
               
            
                  Тел.:
               
               
                  (33) 144 87 17 17
               
            
                  Факс
               
               
                  (33) 144 97 30 37
               
            DGCCRF е служба към Министерството на икономиката, промишлеността и заетостта.
      4.8.   Етикетиране
      Задължение да носят надписите „Appellation d'Origine Contrôlée“ (Защитено наименование за произход) и конкретното му наименование.